Microsoft introducerer ny Xbox Series X konsol

Microsoft har løftet sløret for en ny Special Edition Xbox Series X konsol med 2 TB lager, samt en Digital Edition uden diskdrev. Derudover vender Series S tilbage i hvid, nu med 1 TB lager.

Xbox Series X 2 TB – Galaxy Black (Special Edition)

Xbox Series X Galaxy Black kommer som standard med dobbelt så meget lagerplads som en “standard” Series X. Derudover har den fået en eksklusiv finish sort, sølv og grøn.

Xbox Series X Galaxy Black vil være tilgængelig i et begrænset antal og i udvalgte markeder – hvorvidt den kommer til Danmark er uvist. Den vejledende pris er 649,99 euro.

Xbox Series X 1 TB – All Digital Edition

Microsoft præsenterede også en “Digital Edition” af Series X konsollen. Denne nye udgave kan præcis det samme som den “almindelige” Series X, med undtagelse af fraværelsen af et diskdrev.

Series X All Digital Edition kommer udelukkende i en “Robot White” version. Den vejledende pris bliver 499,99 euro.

Xbox Series S 1 TB – nu i hvid (igen)

Xbox Series S så dagens lys i en hvid udgave med 512 GB lager, efterfulgt af en sort version med 1 TB lager. Nu er konsollen tilbage i en en hvid “Robot White” udgave med 1 TB lagerplads. Udover den “nye” farve er der ikke rigtigt ændret noget (både internt og eksternt) hvad angår Series S.

Den vejledende pris bliver 349,99 euro.

Læs også: Netflix lukker snart ned på ældre Apple TV-bokse

Microsoft introducerer ny Xbox Series X konsol